CELEX: C2005/217/39
Language: da
Date: 2005-09-03 00:00:00
Title: Domstolens dom (Første Afdeling) af 21. juli 2005 i sag C-207/04, Paolo Vergani mod Agenzia delle Entrate, Ufficio di Arona (anmodning om præjudiciel afgørelse fra Commissione tributaria provinciale di Novara) (Socialpolitik — ligeløn og ligebehandling af mænd og kvinder — fratrædelsesgodtgørelse — skat fastsat på grundlag af alder — skattefordel)

3.9.2005   
            
            
               DA
            
            
               Den Europæiske Unions Tidende
            
            
               C 217/20
            
         
      DOMSTOLENS DOM
   
   (Første Afdeling)
   af 21. juli 2005
   i sag C-207/04, Paolo Vergani mod Agenzia delle Entrate, Ufficio di Arona (anmodning om præjudiciel afgørelse fra Commissione tributaria provinciale di Novara) (1)
   
   (Socialpolitik - ligeløn og ligebehandling af mænd og kvinder - fratrædelsesgodtgørelse - skat fastsat på grundlag af alder - skattefordel)
   (2005/C 217/39)
   Processprog: italiensk
   I sag C-207/04, angående en anmodning om præjudiciel afgørelse i henhold til artikel 234 EF, indgivet af Commissione tributaria provinciale di Novara (Italien) ved afgørelse af 26. april 2004, indgået til Domstolen den 10. maj 2004, i sagen Paolo Vergani mod Agenzia delle Entrate Ufficio di Arona, har Domstolen (Første Afdeling), sammensat af afdelingsformanden, P. Jann, og dommerne N. Colneric (refererende dommer), K. Schiemann, E. Juhász og E. Levits; generaladvokat: D. Ruiz-Jarabo Colomer; justitssekretær: ekspeditionssekretær L. Hewlett, den 21. juli 2005 afsagt dom, hvis konklusion lyder således:
   Rådets direktiv 76/207/EØF af 9. februar 1976, om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår skal fortolkes således, at den er til hinder for en bestemmelse som den i hovedsagen omhandlede, hvorefter der indrømmes kvindelige arbejdstagere, som er fyldt 50 år, og mandlige arbejdstagere, som er fyldt 55 år, en fordel med henblik på at tilskynde dem til frivillig fratræden, som består i, at de beløb, der udbetales ved arbejdsforholdets ophør, kun beskattes med halvdelen.
   
      (1)  EUT C 179 af 10.7.2004.